starterkultur
Starterkultur, rendyrket kultur af en eller flere arter mikroorganismer til brug ved fermentering af levnedsmidler. Til brygning og bagning anvendes gærsvampe, til syrnede mejeriprodukter, spegepølse og surkål anvendes mælkesyrebakterier og til visse oste og pølser skimmelsvampe. 
Danmark har en vigtig eksport af bl.a. frysetørrede starterkulturer til mejeriindustrien; en fremtrædende producent er Chr. Hansen Gruppen. Se også mejeriteknologi.